#

Oslo, 14. mars 2018

**INNKALLING TIL ORDINÆRT ÅRSMØTE I STORSALEN MENIGHET**

**Torsdag 12. april 2018, kl. 18.00 – 21.00, Storsalens lokaler.
Registrering og matservering fra kl. 17.30 – 18.00**

I henhold til vedtektene § 4-­2 ble datoen for årsmøtet bekjentgjort på menighetens nettsider 9. januar 2018.
Det gjøres oppmerksom på at styret ikke har mottatt forslag til saker fra medlemmer med tale- og stemmerett innen den fastsatte frist, jf. vedtektene § 4-3.

Årsmøtet vil i år bestå av to deler.

Del 1: Det formelle årsmøtet.

Del 2: Visjon av strategi

1. Gjennomgang av eksisterende strategi
2. Presentasjon av foreslått revidert strategi

**STYRET FORESLÅR FØLGENDE DAGSORDEN:**

* **Konstituering: Valg av møteleder, referent, protokollsignerere og tellekorps**Styret foreslår at årsmøtet treffer følgende vedtak: *Kjetil Selstø Hatlehol velges til møteleder. Forslag til referenter, protokollsignerere og medlemmer av tellekorpset presenteres på årsmøtet.*
* **Godkjenning av innkalling og dagsorden**

Styret foreslår at årsmøtet treffer følgende vedtak:
*Innkalling og dagsorden godkjennes.*

* **Behandling av styrets årsberetning**

Styret foreslår at årsmøtet treffer følgende vedtak:
*Styrets årsberetning tas til orientering.*

* **Godkjenning av regnskap med vedlagt revisorberetning for 2017**

Styret foreslår at årsmøtet treffer følgende vedtak:
*Regnskap og revisorberetning for 2017 godkjennes.*

* **Orientering om budsjett for 2018**

Styret foreslår at årsmøtet treffer følgende vedtak:
*Orienteringen om budsjettet for 2018 tas til orientering.*

* **Fastsettelse av kontingent for 2019**

Styrtet foreslår at årsmøtet treffer følgende vedtak:
*Ingen endring av kontingenten.*

* **Valg av medlemmer og varamedlemmer til styret**

Valgkomiteens innstilling følger vedlagt.

* **Valg av medlemmer til valgkomiteen**

Valgkomiteens innstilling følger vedlagt.

* **Valg av revisor**

Styret foreslår at årsmøtet treffer følgende vedtak:
*BDO AS gjenvelges som revisor.*

**Tale- og stemmerett mv**Vedtektene § 4‐4 første ledd sier følgende om hvem som har tale- og stemmerett på årsmøtet:

*Det er bare personer som har betalt kontingent for det aktuelle året senest en måned før årsmøtet avholdes som har tale- og stemmerett. Det er bare personer som har fylt 18 år, som har tale- og stemmerett på årsmøtet.*

**Fullmakt**I henhold til vedtektene § 4­‐4 tredje ledd er det ikke adgang til å la seg representere ved fullmakt på årsmøtet.

**Storsalen ungdomsforening**
For de som er medlem av Storsalen ungdomsforening (SUF) innkalles det til årsmøte den 12. april kl. 18.00 på lunsjrommet i Storsalen. Alle medlemmer i Storsalen under 26 år er automatisk medlem av SUF.

Vedlegg:

1. Årsberetning 2017
2. Årsregnskap 2017
3. Revisjonsberetning 2017
4. Fastsettelse av kontingent for 2019
5. Valgkomiteens innstilling til kandidater til styret og valgkomité 2018

Program:
17:30-18:00 Registrering og mat
18:00-19:30 Årsmøte del 1
19:30-19:45 Pause
19:45-21:00 Årsmøte del 2

**For styret i Storsalen menighet**

Anders Gil Spilling
styreleder